section_heading: Malice 'n' Wonderland (2009. – 2010.)
paragraph_text: mini|desno|180px|Snoop Dogg u Døgnvillu 2009. Snoop Dogg je 2009. imenovan za predsjednika producentske kuće Priority Records. Njegov deseti studijski album Malice 'n' Wonderland objavljen je 8. prosinca 2009. godine. Album je debitirao na 23. mjestu na top ljestvici Billboard 200 i u prvom tjednu je prodan u 61,000 primjeraka. Singlovi s albuma su "Gangsta Luv" zajedno s The-Dreamom, "I Wanna Rock" i "Pronto" zajedno sa Soulja Boyom. Snoop je ponovno objavio album pod nazivom More Malice. Snoop je 2010. godine surađivao s britanskom hip hop grupom Gorillaz. U svibnju 2010. zajedno s Katy Perry objavio je hit singl "California Gurls" koji se nalazi na albumu Teenage Dream. U studenom 2010. gostovao je na Dr. Dreovom singlu "Kush" s albuma Detox.